text: Rød branddør blev til dejligt kunstværk
  02 december 2011 kl. 15.44
  Også i Guderup er et dørparti på plejecentret blevet til et natursceneri. Den dominerende farve er glad grøn - i stedet for den stressende røde, som branddøren havde før.
  Guderup Plejecenters nye maleri blev afsløret fredag middag. 
  Kunstværket er malet af elever fra Sønderjyllands Kunstskole i Sønderborg og forestiller nogle får, som græsser bag et stengærde. 
  Maleriet fylder en dobbeltdør til en afdeling, hvor der bor demente. 
  Døren er ikke låst, men skal helst være lukket.
  
  Fire billeder
  - Vi havde fire billeder at vælge imellem, og de var alle gode, så det var ikke let. Men vi er glade for dette her, og vi tror på, at stengærdet måske vil have den virkning, at beboerne vender om, når de når dertil, sagde plejecenterleder Ragnhild Jacobsen.
  TV SYD viste mandag et indslag fra Horsens, hvor et natursceneri på indersiden af hoveddøren skal holde demente fra at gå uden for - og måske blive væk.
  